|  |
| --- |
| **TÍTOL DE L'ACTIVITAT** |
| Com enviar fotografies per correu electrònic? |
| **AGENTS PERSONALS I TECNOLOGIA MEDIADORA** |
| Aprenent: Dona de 62 anys (mestressa de casa).Mediador: Filla de 26 anys (mestra d’educació primària)Tecnologia mediadora: càmera de fotos digital, ordinador, connexió a Internet ADSL i compte de correu electrònic. |
| **DESCRIPCIÓ DEL PROBLEMA** |
| L’aprenent, una dona de 62 anys, acaba de ser àvia. Està molt contenta i vol que tota la família el pugui veure. Té familiars que viuen lluny i no veuran el nen fins el proper estiu, per això vol enviar fotografies del nen per e-mail. És a dir, el seu objectiu és enviar fotografies del seu nét a la família. Però el problema que té l’aprenent és que no sap descarregar les fotografies de la seva càmera digital a l’ordinador, i tot i si que sap enviar un correu electrònic, tampoc sap com adjuntar l’arxiu al missatge.Segons Jonassen és un **problema ben estructurat**, ja que l’estat inicial està ben definit (l’aprenent necessita aprendre a fer una cosa que no en sap que és enviar e-mails amb fotografies adjuntes per tal de resoldre el que representa un problema per ella, és a dir, satisfer una necessitat de l’aprenent). A més, l’**objectiu** també està ben definit, és a dir, és un objectiu conegut (aprendre  a enviar correus electrònics amb fotografies adjuntes).Per resoldre aquest problema cal aplicar un nombre determinat de **regles**, és a dir, necessita un conjunt limitat de regles i principis, aquest s’han d’organitzar prèviament, i esdevenen els passos a seguir o seqüència d’activitats.Pel que fa a la complexitat, aquest és un **problema senzill**, ja que comporta un conjunt restringit de factors, variables... És a dir, no hi ha un gran nombre de temes, funcions, variables... D’altra banda, veiem que el **problema està situat**, és duran a terme activitats adequades i adaptades al context del problema. És a dir, per tal de solucionar el problema treballaré les habilitats específiques del domini i del context: l’ús de l’ordinador, la càmera, el correu electrònic...activant les estratègies cognitives en relació a la tasca a fer. Recordem que la senyora té molt d’interès en aprendre, molta motivació i té coneixement de l’entorn informàtic. Com hem vist les habilitats per a resoldre problemes són específiques del domini i del context, és a dir, estan situades, integrades, i per això depenen de la natura del context o domini. A més, el **problema fa ús de regles**. L’aprenent ha d’interioritzar uns passos o regles per tal d’aconseguir l’objectiu final. El problema es pot solucionar per diferents processos i fent ús de diverses regles.  |
| **PLANTEJAMENT DEL PROBLEMA** |
| El problema sorgeix com a fruit d’una situació viscuda per l’aprenent. De fet, es tracta d’una situació nova, no buscada i que ha generat un problema a l’aprenent.L’aprenent és conscient de la necessitat de solventar el problema, a més és conscient de que aquest aprenentatge li serà útil en el futur i en altres situacions semblants. D’altra banda, l’aprenent de seguida ha comunicat la seva necessitat i ha buscant on, com, amb qui... solucionar el problema. L’aprenent es mostra motivada, segura i capaç, i des del principi mostra molt interès. El mediador posa l’accent en mostrar a l’aprenent la tecnologia mediadora a emprar, la familiaritza amb aquesta i li explica que la solució del problema pot ser llarga, tot depenent del ritme de treball i d’aprenentatge, la convida a escoltar i preguntar en tot moment, a no posar-se presses i li recorda que l’error i l’equivocació forma part del procés d’aprenentatge.  |
| **CONTEXT DE L'ACTIVITAT** |
| El conjunt d’activitats pensades per a que l’aprenent solucioni el seu problema, estan pensades per dur-les a terme a la casa pròpia de l’aprenent, ja que en aquest espai és on disposem de tota la tecnologia mediadora necessària. Això permet treballar millor, amb tots els recursos necessaris apropo, en un clima relaxat i en un ambient familiar i conegut, el que proporcionarà a l’aprenent seguretat, comoditat i tranquil·litat. A més, l’aprenent pot adaptar l’horari a les seves feines diàries, recordem que és mestressa de casa, i això també permetrà adaptar els horaris a la mediadora (que està de baixa per maternitat i passa el dia a casa a l’aprenent). L’activitat partirà d’un context real: tindrem la càmera de fotos amb les fotografies dels primers dies de vida del nét de l’aprenent, el cable per passar-les a l’ordinador, l’ordinador amb connexió a Internet ADSL, el seu compte de correu electrònic i les adreces de familiars llunyans a qui enviar les fotos.  |
| **CARACTERÍSTIQUES COGNITIVES, EMOCIONALS, ACTITUDINALS I FÍSIQUES DELS APRENENTS** |
| Es tracta d’una dóna de 62 anys que viu amb el seu fill de 30 anys en un poble petit del Baix Llobregat. L’aprenent és de Badajoz on viu tota la seva família, a qui només va a visitar anualment i en ocasions especials. L’aprenent també té una filla de 26 anys que acaba de tenir un fill, el que representa per ella el primer nét, i d’aquest de qui vol enviar fotografies a la família.*Característiques cognitives*: A l’aprenent sempre l’han atret les noves tecnologies i des de fa 3 anys assisteix a un curset d’informàtica on ha après a fer servir els programes Microsoft Word i PowerPoint, i a cercar per Internet. Això ens mostra la seva motivació per aprendre coses noves, mantenir-se activa mentalment i actualitzada. També li agrada molt llegir i viatjar.Algunes de les característiques cognitives de l’aprenent li permeten accedir i fer ús de la informació tecnològica de forma favorable, estic parlant de característiques com ara: organització i gestió de diferents dades, capacitat de concentració i memòria, curiositat i interessos diversos, i habilitat per utilitzar diferents sistemes o símbols.*Característiques emocionals i actitudinals:* L’aprenent és una dona feliç, amb sentit de l’humor i que demostra entusiasme i energia. Acostuma a mostrar una actitud lúdica, tot i que també sap ser seria i autoritària, té molta fluïdesa verbal i no presenta cap malaltia o disfunció. A casa, és qui porta totes les qüestions (manteniment de la casa, economia de la llar...) És una dona independent, amb bona actitud davant la vida i totes les activitats que comporta i que està equilibrada emocionalment parlant. *Característiques físiques*: Dos dies a la setmana pràctica esport de forma voluntària, va a la piscina a nedar i a relaxar-se. A més totes les compres que fa al poble les fa a peu, i cada nit aprofita que surt a tirar les escombraries per fer una caminada d’una hora pels carrers de la urbanització on viu amb la seva germana. En general, desprès de veure les característiques de la dona veiem que estem davant d’una aprenent model, és receptiva, competent i no que presenta cap problema que pugui dificultar el procés d’aprenentatge, i la posterior solució del problema. |
| **OBJECTIUS I COMPETÈNCIES** |
| OBJECTIU principal: Enviar fotografies del seu nét a la família mitjançant el correu electrònic.COMPETÈNCIES: **1. Competència comunicativa**: La competència comunicativa, lingüística i audiovisual; i la competència artística i cultural, ja que l’objectiu és que l’aprenent sigui capaç de comunicar-se mitjançant el correu electrònic, i a més que enviï fotografies presses amb la seva càmera digital com a document adjunt. Aquesta competència suposa saber interaccionar oralment (conversar, escoltar i expressar-se), per escrit i amb l’ús dels llenguatges audiovisuals, tot fent servir el propi cos i les tecnologies de la comunicació, amb gestió de diverses llengües i amb l’ús de les eines matemàtiques.**2. Competència metodològica**: La competència de tractament de la informació i competència digital; ja que la tecnologia mediadora és l’ordinador, Internet, la càmera digital i el correu electrònic. La competència en el tractament de la informació incorpora diferents habilitats, que van des de l’accés a la informació fins a la seva transmissió, tot usant distints suports, incloent-hi la utilització de les tecnologies de la informació i la comunicació com a element essencial per informar-se, aprendre i comunicar-se. D’altra banda, la competència, que anomenem digital, també suposa emprar les TIC com a eina en l’ús de models de processos, matemàtics, físics, socials, econòmics o artístics; processar i gestionar adequadament informació abundant i complexa; resoldre problemes reals; prendre decisions; treballar en entorns col·laboratius ampliant els entorns de comunicació per participar en comunitats d’aprenentatge formals i informals,i generar produccions responsables i creatives.**3.** **Competència personal**: La competència d’autonomia i iniciativa personal; ja que l’aprenent, una vegada solucionat el problema i quan l’aprenentatge s’hagi donat, serà autònoma i tindrà iniciativa per poder descarregar les fotografies de la càmera i enviar correus electrònics amb les imatges. A més aquesta competència està vinculada al desenvolupament i a l’afirmació de la identitat personal i es tradueix en afirmar els seus propis valors i autonomia, però també en actituds d’obertura, flexibilitat i de compromís vers les altres persones. Aquest aprenentatge implica, d’una banda, fer-se com cadascú desitja i, de l’altra, usar la pròpia manera de ser per desenvolupar-se en les situacions que la pròpia vida li plantegen.**4. Competència de conviure i habitar el món**: La competència de coneixement i interacció amb el món físic i la competència social i ciutadana; ja que aprendre a conviure implica tenir en compte l’enriquiment que proporcionen les relacions socials i, en especial, el diàleg intergeneracional i la valoració de les aportacions, manifestacions i produccions culturals en la seva diversitat i pluralitat de gènere, temps i espai, com a part del patrimoni cultural de la humanitat. A més, aprendre a habitar el món requereix la comprensió per part de l’aprenent de la realitat que l’envolta, que es reconegui en la seva pertinença al grup i a la societat, que interactuï amb l’entorn i es comprometi a la seva millora. |
| **CONTINGUTS** |
| L’aprenent, amb aquest projecte aprendrà continguts diversos i dels tres tipus:Conceptuals* La càmera digital i les seves funcions.
* L’ordinador i les seves funcions.
* El correu electrònic i les seves funcions.

Procedimentals* Ús de l’ordinador per descarregar i desar fotografies.
* Ús de l’ordinador per fer i enviar correus electrònics.
* Procés d’ajuntar arxius a un correu electrònic.

Actitudinals* Participació activa en el projecte.
* Esforç per vèncer les dificultats sorgides.
* Reflexió del procés d’ensenyament-aprenentatge.
* Realització dels acords i activitats consensuats.
* Acceptació de les TIC com a elements de comunicació i de compartició de coneixement.
* Valoració de les TIC en el disseny, implementació i reflexió d’aprenentatges. I de la seva importància en la societat actual.
* Valoració de l’esforç i treball fet.
 |
| **SEQÜÈNCIA DE LES ACTIVITATS** |
| **Sessió 1:** Tot i que l’aprenent és conscient del problema i vol solucionar-ho parlaré amb ella sobre el procés d’ensenyament - aprenentatge que durem a terme els propers dies. Acordarem un pla de treball amb espais, horaris, materials, metodologia... i definirem conjuntament l’objectiu principal a assolir. Aquesta sessió també servirà al mediador per veure els coneixements que té l’aprenent (avaluació inicial) per tal d’ajustar les següents activitats al nivell i ritme de la dona, i sobretot per determinar els coneixements previs d’aquesta. Per això podem fer un petit test escrit o prova oral, a més de l’observació directa. **Sessió 2**: La segona activitat consistirà en connectar la càmera de fotos a l’ordinador, i desar les imatges en una carpeta a l’escriptori. Deixarem la càmera i el cable a l’aprenent i li direm que investigui fins a connectar les dues coses. Si passat un temps prudencial no se’n surt l’ajudarem.Una vegada connectada la càmera a l’ordinador, li ensenyarem que si l’encén s’obre una carpeta a l’ordinador amb les imatges. Des d’aquí li mostrarem la possibilitat de veure les fotos i de fer una copia d’aquestes en una carpeta crea a l’escriptori de l’ordinador.**Sessió 3**: La tercera activitat consistirà en crear un email, adjuntar les imatges triades i enviar-ho. L’aprenent sap fer ús del correu electrònic per lo tant entrarà ella sola en el seu compte, obrirà un missatge nou i buscarà en els contactes l’adreça de la seva filla. Una vegada arribat ha aquest punt li ensenyarem el passos per adjuntar una imatge, i desprès varies. I finalment enviar el correu.**Sessió 4**: L’aprenent realitzarà sola (sota la meva supervisió) tots els passos: 1r-Connectar càmera i ordinador. 2n-Descarregar i guardar les fotos en una carpeta a l’ordinador. 3r- Crear un email, adjuntar les imatges i enviar-ho. Com a deures, quan jo marxi, haurà d’enviar-me un correu amb una foto adjunta. Comentarem si familiars i amics també han rebut emails d’ella correctament. Farem una reflexió i valoració conjunta de tot el que hem après i fet aquest dies. Li farem fer un petit test escrit d’autoavaluació.**Sessió 5**: Resoldrem dubtes, i mirarem si m’ha arribat bé el correu que tenia de deures. Depenent de l’interès i motivació de l’aprenent l’ensenyarem activitats derivades com ara: esborrar les fotos de la càmera, modificar alguna fotografia, afegir més d’una fotografia alhora, reenviar un email, etc.També es demanarà la col·laboració de familiars i amics, es tracta de que li demanin fotos, i així l’aprenent haurà de practicar tot això. A més familiars i amics també l’enviaran correus amb dades adjuntes per a que ella també aprengui a obrir aquests correus i descarregar les imatges. En definitiva, es tracta de fomentar i potenciar la col·laboració i de crear un clima de visions diferents i amb la implicació de tothom. |
| **FONAMENTACIÓ PSICOPEDAGÒGICA DEL DISSENY**  |
| Prenen com a objectiu fonamental del mediador el de conèixer el què realment sap i necessita l’aprenent per continuar progressant, independentment del seu CI., el seu trastorn, la seva discapacitat, l’edat, etc. podem dir que el disseny de les activitats, i el del projecte en conjunt vol contribuir a promoure aprenentatges significatius en aquesta dona; per aquest motiu, resulta imprescindible conèixer el què sap l'aprenent o el què pot aprendre de forma autònoma per poder decidir el què convé aprendre amb el suport del mediador amb el que interactua, d'aquesta manera es contribuirà a ajustar amb més seguretat els seus aprenentatges situant-se aquests més propers a la seva zona de desenvolupament proper (ZDP). Ajudar a establir relacions entre els nous aprenentatges i els que ja els hi són familiars, potenciar la motivació, l'interès i la curiositat, afavorir l'aplicació dels aprenentatges, adaptar-los a les seves necessitats, ajustar els suports, avaluar de forma continuada els aprenentatges, etc són estratègies que com ha mediadora ha procurat potenciar i que estic segura que afavoriran, sense dubte, el procés d'aprenentatge i desenvolupament d’aquesta dona. Estic parlant de tot el que implica un disseny basat en el **model constructivista**. Recordem que per al constructivisme l'ensenyament no és una simple transmissió de coneixements, és en canvi, l'organització de mètodes, de suports... que permetin a l’aprenent construir el seu propi saber, i en cas que ens ocupa això es concreta en la solució d’un problema concret, prèviament delimitat i conegut per les dues parts implicades. D’altra banda, el disseny d’aquest projecte i activitats també compten amb el **model col·laboratiu;** des de l’inici de la “demanda”, una finalitat clau que el mediador ha de tenir present és la de generar un context positiu de col·laboració que permeti el contrast de visions i un treball interdisciplinar per part dels diferents agents implicats (mediador, família, amics…). L'objectiu d'aquesta col·laboració és conèixer millor l’aprenent i les condicions que estan influint en el seu procés d'aprenentatge i, a l'hora, generar confiança en el mediador implicat en la seva capacitat d'ajudar-lo. En aquest cas, des del primer moment es fa patent la inclusió i col·laboració de tots els agents implicats en la seva vida. Veiem que l’objectiu de la intervenció és d’assolir una comprensió conjunta del problema i crear un clima de col·laboració amb el mediador. A més, com a mediadora he pres com a punt de partida una perspectiva psicoeducativa, és a dir, que he d’ajudar a l’aprenent a desenvolupar un conjunt de capacitats i a aprendre una sèrie de continguts necessaris per tenir un correcte desenvolupament personal i social. Per tant, i per tot això, puc afirmar que he estat treballant sota l’enfocament de **l’assessorament col·laboratiu i el model constructivista**. |
| **PROCEDIMENTS I CRITERIS D'AVALUACIÓ** |
| El tipus d’avaluació que farem servir és **l’avaluació contínua** que consisteix a recollir sistemàticament informació, per part del mediador, per tal de fer un seguiment del procés d’aprenentatge de l’aprenent, detectar-hi els aspectes que li generen més dificultats i poder-hi intervenir per ajudar-la. En la mesura que aquesta tasca es faci adequadament l’avaluació final del procés d’aprenentatge tindrà més èxit. L’avaluació contínua motiva especialment l’aprenentatge dels aprenents en la mesura que els posa de manifest allò que han après i els dóna estratègies i procediments per comprendre i superar els errors que hagin pogut cometre en el procés d’aprendre. Ens convé no confondre avaluació amb examen, ni avaluació contínua amb exàmens continus, i tenir ben present que ensenyar, aprendre i avaluar són en realitat tres processos inseparables, de tal manera que les activitats d’avaluació han d’estar plenament integrades en el procés d’ensenyament-aprenentatge. I ho estaran en la mesura que serveixin per informar l’aprenent i el mediador d’on convé posar l’accent en el procés d’ensenyar i aprendre.Per a que això sigui “real” el mediador recollirà tota les observacions en una llibreta per tal d’anar ajustant la resposta cap al camí de solucionar el problema que la dona ens presenta. A més, a la primera sessió una avaluació inicial ens marcarà d’on partim, i a la penúltima sessió una avaluació final ens dirà si hem solucionat el problema. A més, també passarem un test d’autoavaluació a l’aprenent per tal de conèixer les seves impressions i per a que ella prengui consciència i reflexioni entorn el seu aprenentatge.Els criteris d’avaluació són: * Saber connectar una càmera digital a un ordinador.
* Ser capaç de descarregar les imatges i desar-les en una carpeta a l’escriptori.
* Fer servir el correu electrònic per enviar emails amb arxius adjunts.
* Valorar i reflexionar entorn el procés d’aprenentatge.
* Mantenir una actitud positiva, participativa i optimista cap a l’adquisició de nous coneixements, cap a les noves tecnologies i cap a la solució de problemes mitjançant un mediador.
 |
| **PREVISIÓ DE LA TEMPORITZACIÓ** |
| Com s’ha demostrat, el major rendiment per a l'estudi és al matí. El funcionament neuronal és òptim, després del descans nocturn. A més, existeix una millor capacitat de concentració, per això les sessions de treball es realitzaran al matí. Però cal vigilar que alguns estudiants necessiten una o més hores per espavilar-se i, en aquests casos aquest temps es malgasta per a l'estudi, per això l’hora acordada serà a les 9 del matí, ja que ha aquesta hora l’aprenent ja ha tingut temps de llevar-se i esmorzar.Sobretot vigilarem el fet de programar un horari d'estudi i complir-lo. L’horari serà, doncs, de 9 a 11.30, deixant 30 minuts de descans a meitat de sessió. Donat que les sessions són 5, emprarem una setmana de feina. Tot i que haurà flexibilitat en l’horari i dies (possibilitat d’allargar o escurçar hores o dies, i de fer canvis de dates) segons conveniència, ritme d’aprenentatge, necessitat...de l’aprenent. Aquestes 5 sessions seran presencials i treballarem de manera conjunta, i fan un total de 10 hores. Cal afegir les hores de dedicació individual que dedicarà l’aprenent sola.  |